NOMEAMENTO DE PERSOAL EVENTUAL
ADMINISTRACIÓN LOCAL — Municipal — Pontevedra (Persoal, oposicións, 08/08/2019)

Expediente: 2019/NOMPEREVENT/000005 Mediante Decreto da alcaldía de data 24 de xullo de 2019, acordouse o seguinte: “(.) PRIMEIRO.—Nomear a dona Winnie Diaz de Garayo Bahr, con DNI XXXXXXXXX, coa titulación universitaria de enxeñeira técnica agrícola, para ocupar o posto de xefe de negociado de grupo municipal co CDG 0002 (Grupo Municipal do PSOE), adscrito á Presidencia e correspondéndolle o desenvolvemento das funcións propias do cargo en xornada laboral equivalente á establecida con carácter xeral para os funcionarios municipais, acompañando ao alcalde ou a outros membros da Corporación cando se requiran os seus servizos, incluso en xornada de tarde. As funcións do negociado de grupo municipal serán as de xestionar o traballo administrativo en materia de comunicación e prensa, cooperación e organización de tarefas nese eido, desenvolvemento de funcións propias de secretaría particular dos grupo municipais do Concello (grupo municipal do PSOE) e o importe das retribucións íntegras a percibir polo nomeado serán as consignadas na relación de postos de traballo do Concello, que se corresponden cunha retribución anual asimilada ás retribucións anuais básicas e complementarias dun administrativo de xefe de negociado (grupo C1-nivel 20), sendo dado de alta no réxime xeral da Seguridade Social. SEGUNDO.—A persoa nomeada como persoal eventual coa presente resolución poderá ser cesadas libremente polo alcalde e, en todo caso, cesará automaticamente cando expire o mandato ou si se produce o cese da autoridade que os nomeou. O nomeamento acordado con esta resolución terá efectos do día 01/08/2019, data na que a nomeada causará alta no réxime xeral da Seguridade Social e se incorporará ao seu posto de traballo para iniciar a prestación dos servizos e funcións arriba sinalados. TERCEIRO- Os nomeamentos efectuados publicaranse no Boletín Oficial da Provincia, coa especificación das súas retribucións e da súa xornada laboral.(.)”. O que se fai público en cumprimento do disposto no artigo 104.3 da Lei 7/1985, do 2 de abril, reguladora das bases do réxime local. Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito.